da da en da en da sv da da da da en fy en da fr da da da nb da da da da da da da da de nb es da da da nn da da en da da en da da da en da da en en da da da da en da da da de
Jyske Bank køber Handelsbankens aktiviteter i Danmark
Jyske Bank har i dag indgået en bindende aftale med Handelsbanken om køb af bankens aktiviteter i Danmark. Handlen forventes gennemført i 4. kvartal 2022 med forbehold for regulatoriske og konkurrenceretlige godkendelser. Indtil handlen er gennemført, fortsætter Handelsbanken som hidtil.
Denne video kræver, at du giver samtykke til marketing cookies
”Jyske Bank har sat meget stor pris på et godt, professionelt og konstruktivt forhandlingsforløb, der har ført til en aftale, der er attraktiv for alle parter. Vi glæder os meget til at byde Handelsbanken Danmarks kunder og medarbejdere velkommen,” udtaler Lars Stensgaard Mørch, direktør, Forretningsstrategi i Jyske Bank.
Med købet af Handelsbanken Danmark styrkes Jyske Banks markedsposition yderligere, og forretningsomfanget øges med omkring en femtedel. Den større skala underbygger mulighederne for at udvikle og tilbyde attraktive produkter og services til Jyske Banks nuværende og kommende kunder. Købet giver også mulighed for at realisere stordriftsfordele med afsæt i en fælles platform.
Der er et godt kulturelt og værdimæssigt match mellem Jyske Bank og Handelsbanken Danmark. Jyske Bank kommer til at tilbyde Handelsbanken Danmarks kunder fortsat kompetent og personlig rådgivning, lokal beslutningskraft, konkurrencedygtige produkter, en moderne bank med digitale løsninger og kommunikation samt adgang til mange specialister.
Vi glæder os meget til at byde Handelsbanken Danmarks kunder og medarbejdere velkommen
Lars Stensgaard Mørch, direktør for forretningsstrategi i Jyske Bank
Handelsbanken Danmarks kunder bevarer nærheden til en fysisk afdeling i det område, de er vant til, og får desuden adgang til et større afdelingsnet, idet Jyske Bank er bredt repræsenteret på landkortet. Ligeledes kommer kunderne fortsat til at møde de rådgivere, de kender. Tilpasning af medarbejderantallet i Jyske Bank efter købet forventes langt overvejende at ske gennem naturlig afgang.
”Købet af Handelsbanken Danmark er en attraktiv mulighed for at styrke vores markedsposition og langsigtede konkurrenceevne. Handelsbanken Danmark er veldrevet og leverer stærke løsninger til både privat- og erhvervskunder i Danmark. Ved sammenlægningen kan vi udvikle den samlede forretning yderligere til glæde for vores kunder, skabe nye karrieremuligheder for medarbejdere på tværs af koncernen og skabe værdi for vores aktionærer,” fortæller Jyske Banks ordførende direktør Anders Dam.
Læs mere om Jyske Bank
Nogle hovedpunkter i aftalen
I henhold til aftalen betaler Jyske Bank et kontant vederlag på overtagelsesdagen for Handelsbanken Danmarks aktiver og forpligtelser samt en goodwill-betaling på 3,0 mia. kr.
Handelsbanken Danmarks kunder og data forventes migreret til Bankdata fra BEC i 2023. Handelsbanken afholder udtrædelsesomkostningen i den forbindelse.
Bankdata og BEC er de virksomheder, der leverer IT-systemer til henholdsvis Jyske Bank og Handelsbanken.
Lars Stensgaard Mørch, direktør, Forretningsstrategi, tlf. +45 89 89 20 14
Birger Krøgh Nielsen, CFO, tlf. +45 89 89 64 44
Handelsbanken Danmark har ca. 600 medarbejdere med 43 afdelinger og hovedsæde i København. De danske aktiviteter blev etableret i 1992 og er siden vokset organisk suppleret af opkøb af Midtbank og Lokalbanken. Transaktionen omfatter mere end 130.000 kunder, udlån for 66 mia. kr. og indlån for 36 mia. kr.
HandelsbankenEt godt matchopkøbVelkommenLars Stensgaard MørchAnders DamThomas Ross
Del på Facebook Del på Twitter Del på LinkedIn
Vil du følge med?
Tilmeld dig her og få en mail, når der kommer nyheder i kategorien Bankens verden. Du kan til hver en tid afmelde dig igen.
Mere om Bankens verden
Bankens verden - 09/13/22
Pris og respekt til Dansk Flygtningehjælp
Dansk Flygtningehjælp har modtaget Jyske Banks Havkattepris 2022 for en ekstraordinær indsats i det krigshærgede Ukraine.
HavkatteprisenDansk FlygtningehjælpSenada CesicCharlotte Slenteanders dam
Bankens verden - 08/30/22
Gæt og vind med Jyske Bank ved Made in Himmerland
Tilskuerne får international topgolf på dansk grund – og du kan gætte med hjemme fra sofaen.
Made in HimmerLandGolfEventpartnerThe Fan Green
Bankens verden - 08/16/22
Halvårsregnskab: Jyske Bank får overskud på knap 1,7 mia. kr.
Trods udsigt til lavkonjunktur er Anders Dam relativt optimistisk på Jyske Banks vegne.
RegnskabHalvårsregnskabAnders DamLars Stensgaard Mørch
Vi svarer døgnet rundt
Ring 89 89 89 89
Book mødeSkriv til osChat med osBliv ringet op
Jyske Bank A/S, Vestergade 8-16, 8600 Silkeborg